Ο **Αλμπέρ-Ερνέστ Καριέ-Μπελέζ** (γαλλικά: Albert-Ernest Carrier-Belleuse), 1824 - 1887, ήταν Γάλλος γλύπτης. Υπήρξε ένας από τους πιο παραγωγικούς καλλιτέχνες του 19ου αιώνα στη Γαλλία και γνώρισε μεγάλη επιτυχία κατά τη Δεύτερη Αυτοκρατορία, με την προσωπική υποστήριξη του Ναπολέοντα Γ΄. Το έργο του επηρεάστηκε σε μεγάλο βαθμό από την ιταλική Αναγέννηση και την τεχνοτροπία του 18ου αιώνα.

Βιογραφικά στοιχεία
-------------------

Ο Καριέ-Μπελέζ γεννήθηκε στις 12 Ιουνίου 1824 στο Ανιζί-λε-Σατώ, Αιν (Ω-ντε-Φρανς). Ξεκίνησε την εκπαίδευσή του ως μαθητευόμενος χρυσοχόος. Υπήρξε μαθητής του Νταβίντ ντ' Ανζέ και σπούδασε για μικρό διάστημα στη Σχολή Καλών Τεχνών. Η καριέρα του διακρίνεται για την ευελιξία και την εργασία του εκτός Γαλλίας: εργάστηκε στην Αγγλία μεταξύ 1850 και 1855 σε εργοστάσιο κεραμικών και στις Βρυξέλλες γύρω στο 1871, όπου ταξίδεψε με τον Ωγκύστ Ροντέν, ο οποίος εργάστηκε ως βοηθός του μεταξύ 1864 και 1870 και βοήθησε στα αρχιτεκτονικά γλυπτά του Καριέ-Μπελέζ για το Χρηματιστήριο των Βρυξελλών.

Ο Καριέ-Μπελέζ φιλοτέχνησε πολλά έργα από τερακότα, το πιο διάσημο από τα οποία είναι *Η απαγωγή της Ιπποδάμειας* που απεικονίζει την ελληνική μυθολογική σκηνή ενός Κένταυρου που απήγαγε την Ιπποδάμεια την ημέρα του γάμου της με τον Πειρίθου. 

Από το 1857 εξέθετε γλυπτά μεγάλης κλίμακας στο Σαλόν, όπου κέρδισε μετάλλια και παραγγελίες από σημαντικούς πελάτες. Ο αυτοκράτορας Ναπολέων Γ' του ανέθεσε δημόσια έργα κατά τη μαζική ανοικοδόμηση του Παρισιού από το 1851 έως το 1870. Ο Καριέ-Μπελέζ είχε εξαιρετική ικανότητα στο συνδυασμό των ιστορικών στοιχείων με τις νέες τεχνολογίες και τη διαδικασία της μαζικής παραγωγής.

*Κοιμωμένη Ήβη*, 1869, μουσείο Ορσέ
Το 1875 έγινε καλλιτεχνικός διευθυντής στο Εθνικό Εργοστάσιο των Σεβρών, θέση που διατήρησε έως τον θάνατό του. Η διοίκησή του χαρακτηρίζεται από την ανανέωση των συλλογών, τον εκσυγχρονισμό του εργοστασίου και την επέκταση της παραγωγής. Συνέβαλε σημαντικά στην αύξηση και βελτίωση των διακοσμητικών και βιομηχανικών τεχνών: το εργαστήριό του στο Παρίσι, όπου μαθήτευσαν και εργάστηκαν πολλοί καλλιτέχνες, μεταξύ των οποίων και ο Ωγκύστ Ροντέν, παρήγαγε τεράστια ποσότητα διακοσμητικών αγαλματιδίων, που είχαν εμπορική επιτυχία και επιρροή για δεκαετίες.

Το 1862, ο Καριέ-Μπελέζ ήταν ένα από τα ιδρυτικά μέλη της Εθνικής Εταιρείας Καλών Τεχνών. Το 1873, συμμετείχε στην κατασκευή της όπερας του Παρισιού που κατασκεύασε ο φίλος του Σαρλ Γκαρνιέ. Δημιούργησε τις δύο μνημειώδεις χάλκινες μορφές με τους πυρσούς που πλαισιώνουν τη μεγάλη σκάλα στην κεντρική αίθουσα και τις Καρυάτιδες στο τζάκι του μεγάλου φουαγιέ.

Το 1885 τιμήθηκε με το παράσημο του αξιωματικού της Λεγεώνας της Τιμής. 

Τα έργα που δημιούργησε πριν από το 1868 έφεραν πάντα την υπογραφή «Carrier» ή «A. Carrier», αλλά μετά το 1868 η υπογραφή του άλλαξε σε «Carrier-Belleuse».

Ο Καριέ-Μπελέζ πέθανε στο Παρίσι στις 4 Ιουνίου 1887. Δύο από τους γιους του έγιναν επίσης καλλιτέχνες.

Καλλιτεχνικό στυλ
-----------------

Το έργο του περιλαμβάνει όλα τα είδη γλυπτικής, όσον αφορά τη θεματολογία και τα υλικά, και στην τεχνοτροπία του ενσωμάτωσε και αναβίωσε ένα εύρος στυλ: στοιχεία ρεαλιστικά, νεο-μπαρόκ πληθωρικότητα και ροκοκό κομψότητα.

Επιλογή έργων
-------------

* Η Λήδα και ο κύκνος, τερακότα,1870, Μητροπολιτικό Μουσείο Τέχνης της Νέας Υόρκης*Η Λήδα και ο κύκνος*, τερακότα,1870, Μητροπολιτικό Μουσείο Τέχνης της Νέας Υόρκης
* Αδριάντας του στρατάρχη Αντρέ Μασσενά στη Νίκαια, 1869Αδριάντας του στρατάρχη Αντρέ Μασσενά στη Νίκαια, 1869
* Η Αρμονία, μουσείο της Γάνδης*Η Αρμονία*, μουσείο της Γάνδης
* Η απαγωγή της Ιπποδάμειας, τερακότα, περ. 1871, Κολόμπους*Η απαγωγή της Ιπποδάμειας,* τερακότα*,* περ. 1871, Κολόμπους
* Χάλκινες μορφές με πυρσούς στη μεγάλη σκάλα της Όπερας Γκαρνιέ, 1873Χάλκινες μορφές με πυρσούς στη μεγάλη σκάλα της Όπερας Γκαρνιέ, 1873
* Έφιππο άγαλμα του Μιχαήλ του Γενναίου, ΒουκουρέστιΈφιππο άγαλμα του Μιχαήλ του Γενναίου, Βουκουρέστι
* Θαλάσσια νύμφη σε σιντριβάνι της πλατείας της Κομεντί Φρανσαίζ στο Παρίσι, 1874.Θαλάσσια νύμφη σε σιντριβάνι της πλατείας της Κομεντί Φρανσαίζ στο Παρίσι, 1874.
* Διακοσμητικό βάζο, 1868, Μητροπολιτικό Μουσείο Τέχνης της Νέας ΥόρΔιακοσμητικό βάζο, 1868, Μητροπολιτικό Μουσείο Τέχνης της Νέας Υόρ

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Αλμπέρ-Ερνέστ Καριέ-Μπελέζ** |

1. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb14639602w. Ανακτήθηκε στις 10  Οκτωβρίου 2015.
2. 1 2  «Albert-Ernest Carrier-Belleuse». (Ολλανδικά) *RKDartists*. 106506.
3. 1 2  «Albert Ernest Carrier-Belleuse». (Αγγλικά) *Carrier-Belleuse, Albert Ernest*. 16  Δεκεμβρίου 2017.
4. 1 2 3 4  «Carrier-Belleuse, Albert-Ernest» (Αγγλικά) Oxford University Press. Οξφόρδη. Ανακτήθηκε στις 14  Δεκεμβρίου 2016.
5. ↑  *artist list of the National Museum of Sweden*. 12  Φεβρουαρίου 2016. kulturnav.org/791d2352-3989-47b9-8917-40cdc62f4836. Ανακτήθηκε στις 28  Φεβρουαρίου 2016.
6. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb14639602w. Ανακτήθηκε στις 10  Οκτωβρίου 2015.
7. ↑ . «nga.gov/collection/artist-Albert-Ernest Carrier-Belleuse».
8. ↑ . «getty.edu/art/collection/artists/3298/albert-ernest-carrier-belleuse-french-1824-1887/».
9. ↑ . «artnet.com/artists/albert-ernest-carrier-belleuse/».
10. ↑ . «web.archive.org/http://www.rwnaf.org/albert-ernest\_carrier-belleuse». Αρχειοθετήθηκε από το πρωτότυπο στις 23 Ιουλίου 2008. Ανακτήθηκε στις 13 Δεκεμβρίου 2021. CS1 maint: Unfit url (link)
11. ↑ . «britannica.com/biography/Albert-Carrier-Belleuse».
12. ↑ . «taylorandgraham.com/artists/-albert-ernest-carrier-belleuse/».

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 47019469
* **Europeana**: agent/base/5194
* LCCN: nr99035839
* ISNI: 0000 0000 6628 9442
* GND: 118668587
* SUDOC: 076537994
* BNF: cb14639602w (data)
* ULAN: 500017043
* Léonore: 67724
* KulturNav: id
* RKD: 106506

 |

 |